बिकवाली दबाव से सोने में नरमी
वैश्विकबाजार में बिकवाली दबाव से बुधवार को जयपुर सर्राफा बाजार में सोना स्टैंडर्ड 50 रुपए प्रति दस ग्राम नरम हो गया। लेकिन 22 कैरेट जेवराती सोने के भावों में बदलाव नहीं हुआ। वहीं स्थानीय मांग से चांदी 100 रुपए प्रति किलोग्राम महंगी हो गई। जबकि चांदी कलदार के भाव पड़े रहे। उधर, अमेरिकी वायदा एक्सचेंज कॉमेक्स में फरवरी डिलीवरी सोने के भाव 0.25 फीसदी घटकर 1069.60 डॉलर प्रति औंस रह गए। लेकिन मार्च डिलीवरी चांदी के भाव 0.04 फीसदी की मामूली तेजी से 14.26 डॉलर प्रति औंस हो गए।
बाजार विशेषज्ञों के मुताबिक अंतरराष्ट्रीय बाजार में इस शुक्रवार से शुरू होने वाले सप्ताहभर लंबे क्रिसमस नववर्ष अवकाश से पहले निवेशक नए सौदे करने में करने में हिचकिचा रहे हैं। इस वजह से अंतरराष्ट्रीय बाजार में सोने-चांदी की कीमतों में सीमित उतार-चढ़ाव देखने को मिल रहा है। इसका असर घरेलू बाजार में भी दिखाई दे रहा है। इस सप्ताह अब केवल गुरुवार को ही अंतरराष्ट्रीय बाजार में कारोबार होगा। शुक्रवार को क्रिसमस अवकाश रहेगा। इस वजह से निवेशकों ने अपनी पोजिशन को बेहतर करने के लिए सोने की बिकवाली की है। इसके चलते अंतरराष्ट्रीय बाजार में सोने की कीमतों पर हल्का दबाव देखने को मिल रहा है। उधर, कारोबारियों के मुताबिक अमेरिकी अर्थव्यवस्था के ताजा आंकड़ों से इस बात के संकेत मिले हैं कि फैडरल रिजर्व दरों में बढ़ोतरी को जारी रखेगा। इससे सोने के लिए धारणा बिगड़ गई हैं और कीमतों में गिरावट देखने को मिल रही है।
जयपुर सर्राफा बाजार में भाव
चांदी(999) 34,200, चांदी रिफाइनरी 33,700 रुपए प्रति किलो। चांदी कलदार 70,000 रुपए प्रति सैकड़ा। सोना स्टैंडर्ड 25,550 रुपए, सोना जेवराती 24,100 रुपए तथा वापसी 23,700 रुपए प्रति 10 ग्राम।
कमोडिटी रुपए बदलाव %
सोना25074.00 -177 रु. -0.70
चांदी 34236.00 -50 रु. -0.15
hin_Deva hin_Deva hin_Deva bho_Deva hin_Deva hin_Deva hin_Deva hin_Deva